10,000 Hours

«10,000 Hours», ամերիկյան Dan + Shay քանթրի դուետի և կանադացի երգիչ Ջասթին Բիբերի երգը, որը թողարկվել է 2019 թվականի հոկտեմբերի 4-ին Warner Bros. Nashville լեյբլում՝ որպես ապագա ստուդիական ալբոմի սինգլ։ Սինգլը ԱՄՆ-ում ու Կանադայում հասել է Hot Country Songs քանթրի հիթ-շքերթի առաջին հորիզոնականին և ստացել պլատինե հավաստագրումներ։

Պատմություն  
2019 թվականի սեպտեմբերի 29-ին Dan + Shay դուետը սոցիալական մեդիայում հրապարակել է սինգլի առաջին թիզերը՝ հայտարարելով հոկտեմբերի 4-ին այն թողարկելու իրենց մտադրության մասին։ Ջասթին Բիբերը հոկտեմբերի 2-ին հաստատել է իրենց համագործակցության մասին տեղեկությունները։

Երգը թողարկվել է 2019 թվականի հոկտեմբերի 4-ին՝ որպես Warner Bros. Nashville լեյբլի երկրորդ սինգլ։ Այն թողարկվել է Ջասթին Բիբերի ու մոդել Հեյլի Բոլդուինի (դերասան Հեյլի Բոլդուինի կրտսեր քույրը) հարսանիքից չորս օր անց, որը տեղի է ունեցել սեպտեմբերի 30-ին Հարավային Կառոլինայում։ Երգը պատմում է Ջասթինի ու Հեյլիի փոխհարաբերությունների մասին։

Երգի հեղինակներն են Dan Smyers-ը, Shay Mooney-ն և Ջասթին Բիբերը, իսկ պրոդյուսերը՝ Smyers-ը։

Արձագանքներ 
Երգն արժանացել է դրական արձագանքների երաժշտական քննադատների և համացանցային հրատարակությունների կողմից, որոնց թվում է եղել Ջոն Ֆրիմանը Billboard -ից։

Կոմերցիոն հաջողություն 
«10,000 Hours» սինգլն զբաղեցրել է ամերիկյան Hot Country Songs քանթրի հիթ-շքերթի առաջին հորիզոնականը՝ դառնալով դուետի երրորդ չարթփոփերը։ Այն առաջին հորիզոնականն զբաղեցրել է տասնմեկ շաբաթ։ Երգն ամերիկյան Billboard Hot 100 բազմաժանրային հիթ-շքերթում միանգամից զբաղեցրել է չորրորդ հորիզոնականը։ Այն ռեկորդ է սահմանել նաև Billboard Streaming Songs սթրիմինգային հիթ-շքերթում՝ դառնալով այնտեղ ամենաբարձր տեղ զբաղեցրած քանթրի երգը (ոչ տոնական) և գերազանցելով Florida Georgia Line խմբի «Cruise» սինգլին, որն զբաղեցրել էր իններոդ հորիզոնականը։ Թողարկման երկրորդ շաբաթում տպաքանակը կազմել է ևս 17,000 օրինակ։ 

«10,000 Hours» սինգլն ստացել է պլատինե կարգավիճակ Կանադայում և ոսկե կարգավիճակ ԱՄՆ-ում՝ RIAA ասոցիացիայի կողմից։ Մինչ 2019 թվականի նոյեմբերը սինգլի տպաքանակը Միացյալ Նահանգներում հասել է 131 000 օրինակի, մինչ 2020 թվականի փետրվար՝ 237 000 օրինակի։

Երաժշտական տեսահոլովակ  
Պաշտոնական երաժշտական տեսահոլովակը 2019 թվականի հոկտեմբերի 4-ին վերբեռնվել է YouTube ալիք։

Ձայնագրության մասնակիցներ 
Tidal-ի տվյալներով.

 Դեն Սմայերս՝ վոկալ, հեղինակ, պրոդյուսեր, ակուստիկ կիթառ, էլեկտրակիթառ, ծրագրավորող, հնչյունային ինժեներ, սինթեզատոր
 Ջեյմս Շեյ Մունի՝ վոկալ, հեղինակ
 Ջասթին Բիբեր՝ վոկալ, հեղինակ
 Poo Bear՝ հեղինակ
 Jordan Reynolds՝ հեղինակ, ակուստիկ կիթառ, բաս կիթառ, էլեկտրակիթառ, դաշնամուր, ծրագրավորող, սինթեզատոր
 Jessie Jo Dillon՝ հեղինակ
 Abby Smyers՝ բեք վոկալ
 Bryan Sutton՝ ակուստիկ կիթառ
 Jeff Balding՝ հնչյունային ինժեներ
 Josh Gudwin՝ լրացուցիչ հնչյունային ինժեներ, պրոդյուսեր վոկալի գծով
 Josh Ditty՝ լրացուցիչ հնչյունային ինժեներ
 Andrew Mendelson՝ masterer
 Jeff Juliano՝ միքսավորում

Հիթ-շքերթներ

Շաբաթական հիթ-շքերթներ

Տարեվերջյան հիթ-շքերթներ

Հավաստագրումներ

Թողարկման պատմություն

Ծանոթագրություններ

Արտաքին հղումներ 
 

Ջասթին Բիբերի երգեր